Evangelisasie in ‘n post-Christendom kultuur (2) - www.bybelkennis.co.za
by Coen Slabber · Published 10/11/2014 · Updated 07/10/2014
Before you speak, it is necessary for you to listen, for God speaks in the silence of the heart – Moeder Teresa
Ons moet weer ‘n evangelie wat mense glo, ontdek. Wat maak die evangelie geloofwaardig? Nie een-grootte-pas-almal nie. As ons lank genoeg na mense luister, sal ons ‘n diepgesetelde verlange ontdek. Ons moet mense roep om om te draai en hulle geloof te plaas in die Een wat hierdie verlange kan vervul. Hier is ‘n paar voorbeelde.
Mense soek na aanvaarding
Een van die grootste behoeftes van mense vandag is om aanvaar te word – om te weet hulle is welkom en sal nie verwerp word nie Hierdie mense is dikwels bang dat hulle te lig bevind, geoordeel en verwerp sal word. Vir mense wat soek na aanvaarding beloof versoening absolute aanvaarding voor ‘n heilige God, deur sy unieke Seun. Versoening kan mense wat aanvaarding soek vertroos – vir hulle is dit ‘n verligting.
Mense soek na hoop
Die beeld van die nuwe skepping kan mense wat graag ‘n nuwe begin met hulle lewens wil maak, bemoedig. Mense wie se lewens vol mislukkings is, wat die littekens van mishandeling dra, wat deur lyding verneder is, wat deur dwelms vernietig is, soek hoop – die hoop van ‘n nuwe skepping. Dit raak ontslae van die ou lewe en verwelkom ‘n nuwe lewe van geloof in Christus. ‘n Straal van hoop in die hart van die hopeloses.
Mense soek intimiteit
Ons soeke na intimiteit in verhoudings hou nooit op nie. Mense wil raakgesien en versorg word – hulle soek liefde. Ons soek ‘n plek waar ons onsself kan wees en aanvaar word; ons soek vriendskappe wat eg is – waar ons veilig ons diepste gevoelens en donker stryd kan deel. Dit geld byvoorbeeld vir mense wat in ‘n gebroke huwelik vasgevang is. Vir hierdie mense belowe eenheid met Christus die toegang toe die mees intieme, liefdevolle, onbreekbare verhouding. Dit is ‘n verhouding wat genesing en vreugde bring.
Mense soek verdraagsaamheid
Verdraagsaamheid bevorder wedersydse respek tussen mense. Sommige sal nie van die eksklusiewe aansprake wat Christene maak hou nie. In plaas daarvan om hulle perspektief summier af te skiet, vra vrae om hulle perspektief te verstaan. Dikwels het hulle goeie redes of moeilike stories verbind aan hulle besware. Dialoog kan help om negatiewe indrukke van die Christendom om te keer.
Hierdie beelde van die evangelie bied verskillende perspektiewe op die evangelie. As ons dit toepas op die diep soeke van mense lei dit tot geloof, hoop en liefde. Dit help ons nie net om die “wat” van die evangelie te antwoord nie, maar ook die “hoe.” Maar die evangelie is slegs geloofwaardig as dit Bybels is. As ons die evangelie van genade verkondig, moet dit op Bybelse waarhede, stories en beelde gebou word. Om goed te kan kommunikeer, moet ons eers goed luister anders sal ons nie hulle unieke lewensverhaal hanteer nie.
Wat moet ek met die woord van God doen?
Laaste 30: 24,471
Laaste 365 Dae: 426,566